DECLARACIÓN DE DESERTA A 2ª CONVOCATORIA DO PROCEDEMENTO EXTRAORDINARIO DE INTEGRACIÓN NO CORPO DA POLICÍA LOCAL
ADMINISTRACIÓN LOCAL — Municipal — Nigrán (Persoal, oposicións, 26/07/2022)

Asunto: Declaración de deserta a 2ª convocatoria do procedemento extraordinario de integración no corpo da Policía Local previsto na disposición adicional segunda da Lei 4/2007, do 20 de abril, de coordinación de policías locais de Galicia, mediante o sistema de concurso–oposición, en execución da sentenza do Tribunal Superior de Xustiza de Galicia do 18.12.2014 (po 4303/2011) En relación ao procedemento extraordinario de integración no corpo da Policía Local previsto na disposición adicional segunda da Lei 4/2007, do 20 de abril, de coordinación de policías locais de Galicia do asunto, o día 18.07.2022 a Alcadía-Presidencia do Concello de Nigrán adoptou a resolución que a continuación se transcribe. O que se fai público para coñecemento xeral. Nigrán, data da sinatura electrónica.-O alcalde, Juan A. González Pérez. O 18.12.14 a Sala do Contencioso-Administrativo do Tribunal Superior de Xustiza de Galicia ditou sentenza no procedemento ordinario 4303/2011, pola que se condenou ao Concello de Nigrán: “a convocar el concurso-oposición a que hace referencia la Disposición Adicional Segunda de la Ley 4/2007, en los términos señalados en el fundamento de Derecho quinto de esta sentencia”, que impoñía a obriga de respectar as determinacións recollidas no Anexo VI da Orde do 28 de xaneiro de 2009 pola que se determinan as probas de selección, temarios e baremos de méritos dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada (DOG núm.22 do 2 de febreiro de 2009). O 15.12.2019 a Concellería de Persoal propuxo á Alcaldía iniciar os trámites do citado proceso selectivo, de conformidade coas bases reguladoras que se achegaron coa proposta, que reiterou na súa proposta do 03.02.2020. O 04.02.2020 a Alcaldía, por resolución, adoita a proposta da Concellería de Persoal e aproba as bases e a convocatoria do proceso selectivo, que se publicaron no Boletín Oficial da Provincia de Pontevedra número 37, do 24.02.2020. O día 01.02.2021 resolve a rectificación de erros nas bases do procedemento, que se publicaron o 15.02.2021 no Boletín Oficial de Provincia de Pontevedra número 30. O 30.03.2021 se publica no Diario Oficial de Galicia número 60 a convocatoria deste proceso selectivo e, o 15.04.2021, se publica a convocatoria no Boletín Oficial del Estado número 90, dando inicio ao prazo de 20 días naturais de presentación de instancias. O 18.06.2021 a Alcaldía resolve declarar deserto o proceso selectivo e se publica no Boletín Oficial da Provincia de Pontevedra número 135, do 16 de xullo de 2021. A proposta da Concellería de Persoal, o 18.06.2021 a Alcaldía aproba, por resolución, a segunda convocatoria do procedemento extraordinario de integración no corpo da policía local previsto na disposición adicional segunda da Lei 4/2007, do 20 de abril, de coordinación de policías locais de Galicia, que se publicou o 21.07.2021 no Boletín Oficial de Provincia de Pontevedra número 138, no Diario Oficial de Galicia número 32, do día 16.02.2022 e no Boletín Oficial del Estado número 106, do 04.05.2022, outorgando un prazo de 20 días naturais para que as persoas interesadas presentasen as súas solicitudes. Transcorrido o prazo de presentación de instancias sen que se presentase ningunha solicitude de participación no procedemento do asunto, esta Alcaldía-Presidencia, no uso das facultades conferidas legalmente, RESOLVE: PRIMEIRO. - Declarar deserto o proceso selectivo sen prexuízo do prescrito na disposición adicional segunda da Lei 4/2007, de 20 de abril, de coordinación de policías locais de Galicia. SEGUNDO.- Publicar a presente resolución no taboleiro de anuncios, na sede electrónica do concello e no Boletín Oficial da Provincia de Pontevedra a efectos de publicidade. Contra esta resolución poderá presentarse o recurso potestativo de reposición ante a Alcaldía-Presidencia no prazo dun mes, a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, do procedemento administrativo común das administracións públicas. Tamén poderá acudir ante o órgano da xurisdición contencioso administrativa competente, conforme á Lei 29/1998, do 13 de xullo, reguladora da Xurisdición Contencioso-Administrativa, no prazo de dous meses, contados dende a data do día seguinte da publicación desta resolución.